Moordaanklagte teen mynwerkers teruggetrek | Nuus24
Moordaanklagte teen mynwerkers teruggetrek
NVG werp lig op Marikana-moordaanklagte
Johannesburg – Die moordaanklagte teen die 270 mynwerkers wat in aanhouding is, gaan voorlopig teruggetrek word, het Nomgcobo Jiba, waarnemende nasionale direkteur van openbare vervolgings, Sondag tydens 'n mediakonferensie bekendgemaak. Jiba het gesê die aanklagte word voorlopig teruggetrek hangende 'n ondersoek.Sy het ook bekendgemaak dat die mynwerkers wie se adresse bevestig is Maandag vrygelaat sal word. Die ander mynwerkers sal op 12 September vrygelaat word sodra hulle adresse bevestig is. Staatsaanklaers het verlede week bekendgemaak dat die mans wat in Marikana vir openbare geweld in hegtenis geneem is, ook van moord en poging tot moord aangekla sal word weens die dood van hul 34 kollegas.Die 270 mans is op 16 Augustus in hegtenis geneem ná 'n skietery en betogings naby Lonmin se Marikana-myn in die Noordwes.Jeff Radebe, minister van justisie, het Jiba gevra om ‘n verslag saam te stel waarin die rasionaal agter dié besluit uiteengesit word.– Volg Nuus24 op Twitter.